**Crinii suspină**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi place să beau dintr-o cupă

Nectarul fiinţelor vii,

Îmi place să muşc dintr-o drupă

Apusul orei târzii.

Când pârgul din pârg pârguieşte,

Ca flutur’ din fluturul viu,

Când mâna pe piept odihneşte,

Ca ramura-n lacul sălciu.

Îmi place-a rămâne-n picioare,

Pe iarba ferită de vânt,

Îmi place să beau din izvoare

Cunoaşterea dintr-un cuvânt.

Îmi place să ţin flori din crinii

Ce cresc la mormântul dintâi,

Când smuls-au din mine toţi spinii

Măceşului de căpătâi.

Aştern liniştită, pe iarbă,

Lumină a ochiului sfânt,

Aştern la picioare rubarbă,

Să crească din mine-n pământ.

Privesc ochi în ochi o lumină,

Şi în dimineaţa de azi;

Să soarbă din cupa mea plină,

Ca mugur din muguri de brazi...

14 iulie 2016, Constanţa